Ribe Stifts Adresseaviser, 1833-04-19
Udenlandske Efterretninger. Tydskland. D. 8de April blev den lovgivende Forsamling i Frankfurt sammenkaldt til et overordentligt Møde, i hvilket Præsidenten forelæste en Beretning fra Senatet om de den 3die forefaldne blodige Optrin. Ved denne Beretning ere alle forhen meddeelte Efterretninger i det Væsentlige stadfæstede, ogsaa den Omstændighed, at om Eftermiddagen havde den ældste Borgmester modtaget et anonymt Brev om, at urolige Bevægelser vare at befrygte. Senate, tilkjendegav tillige, at destoværre adskillige Frankfurter Borgere havde taget virksom Deel i Tumulten, samt at flere, saavel Borgere som Borgersønner, havde været deelagtige i Planen, om de end afholdt sig fra Deeltagelse i dens Udførelse. Planen skal, som man nu med Bestemthed forsikkrer, ikke have havt et ringere Øiemeed, end at opløse Forbundsdagen, oprette en Central-Regjering for Tydskland og bringe en Hær paa Benene, hvilket man haabede, paa Grund af den formeentlig herskende store Utilfredshed, vilde strax lade sig gjøre. - Den 9de om Morgenen afbrændte, man formodede ved Jldspaasættelse, et Huus med et Hampoplag, og samme Dags Aften, henimod Kl. 11 viste sig pludselig en Deel Personer, i Nærheden af Krudtmagasinet; de agtede ikke paa Skildvagtens Tilraab, men bortfjernede sig i største Hast, saasnart han gav Jld. Jøvrigt var Stadens Rolighed siden slet ikke bleven forstyrret, og Senatet havde ved Vagternes Forstærkning, ved Stadsportens Besætning, ved stærke Patrouiller o. s. v. draget Omsorg for at forebygge lignende Optrin; ligesom det og var til stor Beroligelse for Staden, at Regjeringerne i Nassau, Churhessen og Hessen-Darmstadt havde trukket Tropper sammen ved Grændserne, hvorved man haabede, at et hvert Angrebndenfra vilde forhindres. Den undvegne Dr. Neuhof et atter paagreben; tre andre Herrer Doctorer, Buntsen, Gaerth og Berchelmann, alle unge Mænd under 30 Aar efterlyses ved Stikbreve. Politiet i Frankfurt har fundet det høist sandsynligt, at saarede Oprørere, bleve hemmelig husede og pleiede i Staden, og har derfor under Trusel af det strængeste Ansvar, opfordret Vedkommende til inden 24 Timer at angive Saadanne. - J Stuttgard mener man, at Valgene til den nye Landdag vilde skaffe Regjeringen en større Majoritet, end den havde i det opløske Kammer; dog tør man ikke haabe, at det vil lykkes, at holde Oppositionen og dens Hoveder ganske udenfor Stænderforsamlingen; i det Mindste anseer man det allerede næsten for en afgjort Sag, at Pfizer igjen vil blive valgt i Tübingen. Man venter med spændt Opmærksomhed paa, om Ridderskabet atter vil vælge de Medlemmer, som stemte for den bekjendte Addresse, til Geheimeraadet i Anledning af Pfizers Motion. Dette vilde blive et mærkværdigt Factum, fordi det vilde bevise, at heller ikke Adelskabs Corporation er fri for Oppositionsaand. Der tales i Publicum meget om flere Statstjeneres Afskedigelse eller dog For flytning, eftersom de ved sidste Landdag, som Deputerede, meere eller mindre heftig oponerede imod Regjeringen. - Det i Churhessens Forfatningshistorie saa vigtigt blevne Stridspunkt, om Universitetets valgte Deputerede skal have Ministeriets Samtykke, er nu, som det hedder, lykkelig bilagt, i det Universitetet har forpligtet sig til at kundgjøre sit Valg for Jndenrigsministeriet, hvorimod dette vil give Slip paa den Fordring, at den Deputerede skal have Regjeringens særegne Tilladelse. Den hannoverske Regjering har atter paa det Jndstændigste ved Forbundsdagen andraget paa Ophævelsen af den Transitiold, som siden Chuthessens Tiltrædelse til det preusiske Toldsystem hæves paa denne Stats Gebeet, tvertimod bestaaende tidligere Tractater. Man erfarer, at Churhessen har viist sig tilbøielig til heri at føie sig efter Hannovers Ønske, men tillige har erklæret, likke at kunne forhindre det, om Hessen Darmstadt i saa Fald opretter et nyt Toldsted paa Veien til Frankfurt, for at hæve Transitafgifter, ihvilket Tilfælde den hannoverske Regjering dog ikke vilde naae sin Hensigt.